11. โครงสร้างการจัดการ

โครงสร้างการจัดการของบริษัทฯ ประกอบด้วยคณะกรรมการทั้งหมด 3 ชุด คือ คณะกรรมการบริษัท
คณะกรรมการตรวจสอบ และคณะกรรมการบริหาร ดังรายละเอียดต่อไปนี้

คณะกรรมการบริษัท

ณ. วันที่ 31 ธันวาคม 2547 บริษัทฯ มีกรรมการทั้งหมดจำนวน 8 ท่าน ดังนี้

(1) นายทวีศักดิ์ วัชรรัคคาวงศ์ ประธานกรรมการ

(2) นายไชยยันต์ ชาครกุล กรรมการ และกรรมการผู้จัดการ

(3) นายสุวรรณ แทนสถิตย์ กรรมการอิสระ

(4) นายนิพัทธ์ จิตรประสงค์ กรรมการอิสระ

(5) นายสุรนันท์ วงศ์วิทยกำจร กรรมการอิสระ

(6) นายประเสริฐ แต่ดุลยสาธิต กรรมการ

(7) นายไพบูลย์ อุดมกานต์กิจ กรรมการ

  (8) นายณัฐ สง่าสงเคราะห์ กรรมการและเลขานุการบริษัทฯ

คณะกรรมการตรวจสอบ

คณะกรรมการตรวจสอบจำนวน 3 ท่าน ประกอบด้วย

(1) นายสุวรรณ แทนสถิตย์ ประธานกรรมการตรวจสอบ

(2) นายนิพัทธ์ จิตรประสงค์ กรรมการตรวจสอบ

(3) นายสุรนันท์ วงศ์วิทยกำจร กรรมการตรวจสอบ

คณะกรรมการบริหาร

คณะกรรมการบริหารจำนวน 4 ท่าน ประกอบด้วย

(1) นายไชยยันต์ ชาครกุล ประธานกรรมการบริหาร

(2) นายณัฐ สง่าสงเคราะห์ กรรมการบริหาร

(3) นายประเสริฐ แต่ดุลยสาธิต กรรมการบริหาร

(4) นายไพบูลย์ อุดมกานต์กิจ กรรมการบริหาร

คณะผู้บริหารบริษัท

ณ. วันที่ 31 ธันวาคม 2547 บริษัทฯ มีผู้บริหารจำนวน 6 ท่าน ดังนี้

(1) นายไชยยันต์ ชาครกุล กรรมการผู้จัดการ

(2) นายณัฐ สง่าสงเคราะห์ ผู้ช่วยกรรมการผู้จัดการ

สายงานบริหารโครงการ บัญชี และบุคลากร

(3) นายประเสริฐ แต่ดุลยสาธิต ผู้ช่วยกรรมการผู้จัดการ

  สายงานการตลาดและพัฒนาธุรกิจ

(4) นายไพบูลย์ อุดมกานต์กิจ ผู้ช่วยกรรมการสายการเงินและนักลงทุน

  สัมพันธ์

(5) นายชูชีพ ดิษฐ์เสถียร ผู้ช่วยกรรมการผู้จัดการ

  สายบริหารงานก่อสร้างโครงการ

(6) นายณรงค์ สง่าสงเคราะห์ ผู้จัดการอาวุโสสายบริหารงานก่อสร้างโครงการ

ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบ มีอำนาจหน้าที่ดังนี้

(1) สอบทานให้บริษัทฯ มีการรายงานทางการเงินอย่างถูกต้องและเปิดเผยเพียงพอ
    โดยการประสานงานกับผู้สอบบัญชีและผู้บริหารที่รับผิดชอบตัดทำรายงานทางการเงินทั้งรายไตรมาสและประจำปี
    คณะกรรมการการตรวจสอบอาจเสนอแนะให้ผู้สอบบัญชีสอบทานเหนือตรวจสอบรายการใดๆที่เห็นว่าเป็นเรื่องสำคัญในระหว่างการตรวจสอบบัญชีของบริษัทฯ
    ก็ได้

(2) สอบทานให้บริษัทฯ
    มีระบบควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชี

(3) สอบทานการปฏิบัติงานของบริษัทฯ
    ให้เป็นไปตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัทฯ

(4) พิจารณาคัดเลือกและเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานสอบบัญชีนั้น
    รวมถึงประสบการณ์บุคคลากรที่ได้รับมอบหมายให้ทำการตรวจสอบบัญชีของบริษัทฯ

(5) พิจารณาเปิดเผยข้อมูลของบริษัทฯ
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

(6) ปฏิบัติการอื่นใดตามที่คณะกรรมการบริษัทฯ มอบหมายและคณะกรรมการตรวจสอบเห็นชอบด้วย
    เช่นการทบทวนนโยบายการบริหารทางการเงินและบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร
    ทบทวนร่วมกับผู้บริหารของบริษัทในรายงานสำคัญๆ
    ที่ต้องเสนอต่อสาธารณชนตามกฎหมายกำหนดได้แก่
    บทรายงานและการวิเคราะห์ของฝ่ายบริหาร เป็นต้น

การสรรหากรรมการและผู้บริหาร

กรรมการบริหารและผู้บริหารมาจากการคัดเลือกโดยที่ประชุมคณะกรรมการบริษัทฯโดยไม่ผ่านคณะกรรมการสรรหา
เนื่องจากในปัจจุบันบริษัทฯยังไม่มีคณะกรรมการสรรหา อย่างไรก็ตาม คณะกรรมการบริษัทฯ
จะพิจารณาคัดสรรบุคคลผู้มีคุณวุฒิ ความรู้ ความสามารถ และประสบการณ์การทำงานที่เกี่ยวข้อง
รวมทั้งมีคุณสมบัติตามมาตรา 68 แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
เพื่อประโยชน์ต่อการดำเนินงานของบริษัทฯให้มีประสิทธิภาพ

ในการเลือกตั้งคณะกรรมการบริษัทฯจะกระทำโดยที่ประชุมผู้ถือหุ้น
ตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกได้ในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

ค่าตอบแทนผู้บริหาร

ค่าตอบแทนเป็นตัวเงิน[] ในปี 2547 เป็นค่าตอบแทนรวมของกรรมการอิสระ 3 ท่าน
คิดเป็นจำนวนเงินทั้งสิ้น 1.08 ล้านบาท (ค่าผลตอบแทนกรรมการอิสระท่านละ 300,000 บาทต่อปี
และค่าเบี้ยประชุมท่านละ 60,000 บาท) ส่วนกรรมการที่เหลือจำนวน 5 ท่าน
ได้รับค่าตอบแทนเป็นจำนวนเงินทั้งสิ้น 16.73 ล้านบาท
ในฐานะที่เป็นผู้บริหารระดับสูงของบริษัทแล้ว

ค่าตอบแทนอื่น

-ไม่มี-

การกำกับดูแลกิจการ

คณะกรรมการเข้าใจบทบาท หน้าที่ ความรับผิดชอบของคณะกรรมการที่มีต่อบริษัทฯ และผู้ถือหุ้น
และได้ปฏิบัติตามข้อพึงปฏิบัติสำหรับกรรมการบริษัทจดทะเบียนที่เป็นไปตามแนวทางของตลาด

หลักทรัพย์แห่งประเทศไทยไม่ว่าจะเป็นการกำหนดให้มีการเปิดเผยข้อมูลสารสนเทศต่อนักลงทุน
หรือการขออนุมัติที่ประชุมคณะกรรมการในการเข้าทำรายการต่างๆของบริษัทฯ อย่างไรก็ตาม
คณะกรรมการยังมิได้ปฏิบัติในเรื่องการพิจารณาแต่งตั้งคณะกรรมการสรรหา (Nominating
Committee) และคณะกรรมการกำหนดค่าตอบแทนกรรมการ (Remuneration Committee)
เนื่องจากโครงสร้างองค์กรไม่ซับซ้อน แต่ได้มีการพิจารณาแต่งตั้งคณะกรรมการตรวจสอบ (Audit
Committee) เพื่อช่วยดูแลระบบการควบคุมภายในให้เป็นไปตามบทบาทหน้าที่ที่กำหนด

การดูแลเรื่องการใช้ข้อมูลภายใน

บริษัทฯ มีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
ซึ่งยังไม่ได้เปิดเผยต่อสาธารณชนเพื่อประโยชน์ต่อตนเองหรือผู้อื่น
รวมถึงการซื้อขายหลักทรัพย์ของบริษัทฯ โดยมีวิธีการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตนหรือผู้อื่น ดังนี้

(1) ดำเนินการแจ้งผู้บริหารในฝ่ายต่างๆ
ให้เข้าใจถึงภาระหน้าที่ในการรายงานการถือหลักทรัพย์ในบริษัทฯ ของตนเอง คู่สมรส
และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ตามมาตรา 59
และบทกำหนดโทษตามาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

(2) ดำเนินการส่งหนังสือเวียนแจ้งให้ผู้บริหารทราบว่า
ผู้บริหารที่ได้รับทราบข้อมูลภายในที่เป็นสาระสำคัญซึ่งมีผลกระทบต่อการเปลี่ยนแปลงราคาหลักทรัพย์
ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1 เดือน
และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น
ก่อนที่งบการเงินหรือข้อมูลภายในนั้นจะเปิดเผยต่อสาธารณชน
ทั้งนี้เพื่อดำเนินการควบคุมดูแลและตรวจสอบการดำเนินการดังกล่าว บริษัทฯ
มีนโยบายให้ผู้บริหารที่มีหน้าที่จัดทำรายงานการถือครองและการเปลี่ยนแปลงการถือหลักทรัพย์ตามมาตรา
59 แจ้งให้คณะกรรมการบริหารทราบ

บุคลากร

บริษัทฯไม่มีข้อพิพาทด้านแรงงานที่สำคัญในระยะเวลา 3 ปีที่ผ่านมา ณ 31ธันวาคม 2547 บริษัทฯ
มีพนักงานจำนวนทั้งสิ้น 180 คน (ไม่รวมกรรมการและผู้บริหาร)
โดยแยกเป็นแต่ละสายงานหลักดังต่อไปนี้[]

ในปี 2547 พนักงานมีผลตอบแทนในรูปของเงินเดือนและโบนัสอย่างรวมทั้งสิ้น 43.64 ล้านบาท

นโยบายในการพัฒนาพนักงาน

บริษัทฯ มีนโยบายในการสนับสนุนการพัฒนาทรัพยากรบุคคลของบริษัทอย่างต่อเนื่องเป็นระบบ
และมีมาตรฐานโดยบริษัทฯ
จะพิจารณาถึงความจำเป็นและวางแผนการฝึกอบรมประจำปีให้แก่พนักงานในทุกระดับ
เพื่อเพิ่มพูนความรู้ ความสามารถ ให้แก่บุคลากรของบริษัทฯ
อันจะส่งผลให้สินค้าและบริการของบริษัท มีคุณภาพ และได้รับความพึงพอใจสูงสุดจากลูกค้า
ซึ่งถือเป็นปณิธานสูงสุดของบริษัทด้วยการพัฒนาทรัพยากรบุคคลของบริษัทฯ เริ่มตั้งแต่พนักงานเข้างาน
จะต้องผ่านหลักสูตรการปฐมนิเทศ และหลักสูตรการเป็นผู้มีหัวใจในการให้บริการ (Service
Mind) และหลักสูตรต่างๆ ที่เกี่ยวข้องกับการปฏิบัติงานในบริษัทฯ และโครงการ
รวมทั้งหลักสูตรตามแผนการฝึกอบรมประจำปี ทั้งหลักสูตรปกติ และโครงการพิเศษ
สำหรับพนักงานทั่วไปและผู้บริหาร อาทิการฝึกอบรมให้บริการและการขาย
การฝึกอบรมมาตรฐานการควบคุมงาน และคุณภาพโครงการ ตลอดจนหลักสูตรปริญญาโทบริหารธุรกิจ
(MBA) และหลักสูตร Mini MBA สำหรับผู้บริหารของบริษัท

นอกจากการพัฒนาบุคลากรทุกระดับตามแผนการฝึกอบรมประจำปีแล้ว บริษัทฯ
ยังกำหนดให้มีแผนการพัฒนาบุคลากรที่มีศักยภาพสูง (Star) ไว้โดยเฉพาะ (Individual
Development Program) เพื่อ

เพิ่มพูนความรู้ ความสามารถในระดับที่สูงขึ้น และสามารถปฏิบัติงานในตำแหน่งผู้บริหารของบริษัทฯ
ได้ในอนาคตต่อไป